PINEDO BUSTAMANTE (EH Bildu, 2014-10-02):
Arratsalde on berriz ere.
Aitortu behar dut gai hau eskuartean jaso nuenean pentsatzen nuela eztabaida beste ildo batetik joango zela, positiboagoa izango zela eta ez alderdien arteko hika-mikak sakontzeko, baina tira, gaur hemen azkenean beste batera heldu gara. Aitortu behar dut horrela zela.
Ni egia da ez daramadala gehiegi, denbora luzeegi Legebiltzar honetan eta lehenengo aldiz Tribunaleko presidente etorri zenean, bere agerraldi batera lehenengo aldiz ni joan nintzenean, ni presidente unibertsitate mundutik ezagutzen nuen bakarrik, ez nire irakasle izandakoa, bai dekanoa, baina ez bestelakoa, eta bere azalpenak entzutean eta ikusita zegoen jarrera sorprenditu nintzen eta gaur nire lehenengo zatian esandako esaldi batekin hori esan nahi nuen, batzuetan tramite soiltzat ematen duelako bere agerraldia hemen eta batzutan berak ere hori nolabait agertzen duelako eta ni hori sentitu nuen.
Behin informea irakurrita, ebazpen proposamen batzuk prestatuta pentsatuz zerbait egin litekeela, baina ez zegoen ezer, berak azalpenak bota, pare bat galdera eta denok etxera.
Eta niretzat, aitortu behar dut, nahiko tristea izan zela pentsatzen nuelako Epaitegi horren lana beste gauza batzuetarako baliagarria zela, eta uste dut eta bide horretatik heldu diogu Maneiro jaunaren proposamenari, bazegoela bidea Epaitegia beste puntu batera eramateko.
Eta esan dut nire lehenengo hitzetan, jakin badakidala proposatzaileak aipatutako helburuak, guk, EH Bildutik ziurrenik ez ditugula berdin ulertzen, baina egia da horretarako ponentzia itxaroten genuela eta ponentziaren zain geundela bakoitzak bere ikuspuntua azaltzeko.
Eta egia da uste genuela gaur egun hain modan edo beti ahoan dagoen gardentasunaren bidean, Epaitegi honek zeresan handia daukala jendearengan gerturatzeko, informazioa era erakargarriago batean azaltzeko eta beste hainbat medio.
Baina tira, gaur badirudi eztabaida beste ildo batzuetatik eraman nahi izan dela, errespetu faltari buruz hitz egiten ni egia esanda, nik ez diot inolako errespetu falta Legebiltzar honi, bat ere ez, eta Tribunalari inola ere ez, baina bai uste dut ez dagoela zergatik esan behar ez dugula aurrera egin nahi.
Zergatik ez? 25 urte pasatu dira, gizartea aldatu da, gizartearen eskakizunak aldatu dira, zergatik ez dugu aurrera egingo eta Tribunala gaurkotu eta bere moldeak gaurkotu? Eta despolitizazioaren bidean azaldu da azaldutakoa eta uste dut ez dudala gehiago sakonduko, argi eta garbi geratu delako zer nolakoak dauden.
Eta gaur hemen ere errezentralizazioari buruz aritu izan da Gorospe andrea. Ni horretan, gai horretan ez naiz egongo. Nik oso argi daukat zertarako den Tribunal hau eta zein herriarentzat den. Horretan argi eta garbi gaude baina beti ere itxaroten egotea gauzak aldatzeko bidean, ez dut uste horrela egon beharko ginetik.
Porque por esa regla de tres no haríamos nada, ni propondría el Gobierno la Ley de la Administración Pública Vasca porque también está el tema movido, ni se podrían realizar planteamientos sobre nuevos estatus que se quieren poner sobre la mesa, ni habría una ponencia para estudiar o cómo realizar o revisar el autogobierno, estaríamos mano sobre mano esperando que las aguas vuelvan a su cauce en el Estado español y no podemos estar esperando a que el Estado español haga sus deberes, porque no es nuestro deber.
Mila esker.